|  |
| --- |
|  **Свети Ѓорѓи** |
|  |
| 
Поглед на црквата |
| **македонска православна црква** |
| **Епархија** | Брегалничка |
| **Архијерејско намесништво** | Радовишко |
| **Парохија** | Ораовичко-воиславска |
| Местоположба |
|  |
| **Координати** | 41°35′10.1″N 22°27′10.8″E﻿ / ﻿41.586139° СГШ; 22.453000° ИГД﻿ / 41.586139; 22.453000Координати: 41°35′10.1″N 22°27′10.8″E﻿ / ﻿41.586139° СГШ; 22.453000° ИГД﻿ / 41.586139; 22.453000 |
| **Место** | Ораовица |
|  **Општина** | Радовиш |
|  **Држава** | Македонија |
| Општи податоци |
| **Покровител** | Свети Георгиј |
|  **Изградба** | 15 октомври 2011 |
|  **Завршено** | 2012 |
|  **Осветување** | 24 ноември 2012 |
|  **Ктитор** | Николајчо Николов |
| Архитектонски опис |
|  **Архит. тип** | крстокуполен храм |
|

**Свети Ѓорѓи** — манастирска црква на Ораовичкиот манастир.

Историја
--------

Од натписната плоча до главниот влез на црквата се забележува дека нејзината изградба започнала на 15 октомври 2011 година, а била осветена на 24 ноември 2012 година од страна на Архиепископот Охридски и Македонски г.г. Стефан и Митрополит Брегалнички г. Иларион при одбележувањето на 45-годишнината од автокефалноста на Македонската православна црква. Ктитор на црквата е Николајчо Николов.

Архитектура
-----------

Градбата на црквата претставува крстокуполен храм со осумаголна купола и полукружна апсида на источната страна. На секоја страна од куполата има по една монофора. Главниот влез се наоѓа на западната страна кон којашто е доградена затворена припрата. Од лвата страна на влезната врата кон припратата има мермерна плоча со информации за изградбата на црквата, а над влезната врата има ниша со мозаик на којшто е прикажан Свети Георгиј. Црквата има и спореден влез на јужната страна којшто исто така води до припратата. Над споредниот влез има монофора, а монофора има на надворешниот ѕид од припратата на северната страна. Од надворешната страна на јужниот и северниот ѕид во делот на наосот има по една бифора, на полукружните крила има по една трифора, а потоа на крајот има уште по една монофора. Објектот е граден од варовник и е покриен со кров од ќерамиди. 

Внатрешноста на црквата е зографисана. Иконостасот е дрвен и содржи икони во еден ред коишто се изработени од иконописецот Дончо од селото Секирник. Од левата страна на царските двери се прикажани Свети Георгиј, Архангел Михаил и Богородица со Исус, а од десната страна Исус, Свети Стефан и Јован Крстител.

Во непосредна близина на храмот се издига камбанаријата. Таа има квадратна основа и се состои од два дела. Долниот дел е заѕидан од сите страни и во целост е обоен во бела боја, додека горниот дел е отворен.

Галерија
--------

Надворешен изглед и камбанарија
* Поглед на цркватаПоглед на црквата
* Северната странаСеверната страна
* Натписна плоча до главниот влезНатписна плоча до главниот влез
* Ниша со мозаик над главниот влезНиша со мозаик над главниот влез
* Споредниот влезСпоредниот влез
* КуполатаКуполата
* АпсидатаАпсидата
* КамбанаријатаКамбанаријата

Внатрешност
* Фреска на Успението на Пресвета БогородицаФреска на Успението на Пресвета Богородица
* ИконостасотИконостасот
* ЛустерЛустер

Поврзано
--------

* Ораовица
* Ораовички манастир
* Црква „Св. Атанасиј"
* Радовишко архијерејско намесништво
* Ораовичко-воиславска парохија

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 29. ISBN 978-608-65143-2-7.
2. ↑  „Осветена новоизградената манастирска црква посветена на „Св. вмч. Георгиј" во с. Ораовица – Радовиш[*мртва врска*]". *Брегалничка епархија*. 24 ноември 2012.

Надворешни врски
----------------

* 

* Црква „Св. Ѓорѓи" - Ораовица на Ризницата ?